નવી દિલ્હી- રાષ્ટ્રીય સ્વયંસેવક સંઘે (RSS) તેના 93 વર્ષના ઇતિહાસમાં ઘણી સિદ્ધિઓ પ્રાપ્ત કરી છે. જો કે, એક સમય એવો પણ હતો જ્યારે સરકારે આ સંગઠન પર પ્રતિબંધ મૂક્યો હતો. RSSને એકવાર નહીં પણ ત્રણ-ત્રણ વખત પ્રતિબંધનો સામનો કરવો પડ્યો છે. જોકે, તેમ છતાં આ સંગઠનનું મનોબળ તૂટવાને બદલે વધુ મજબૂત થયું છે. તેમણે સતત પોતાની જાતને આગળ ધપાવવાનું ચાલુ રાખ્યું છે. અને સંવાદ દ્વારા લોકોને સાથે જોડવાનું ચાલુ રાખ્યું છે. અને એજ કારણ છે કે. આજે રાષ્ટ્રીય સ્વયં સેવક સંઘ વિશ્વમાં સૌથી મોટું સ્વયંસેવી સંગઠન છે. રાષ્ટ્રીય સ્વયંસેવક સંઘની સ્થાપના ડૉક્ટર કેશવ બલીરામ હેડગેરવાર દ્વારા કરવામાં આવી હતી. ભારતને હિન્દુ રાષ્ટ્ર બનાવવાના ઉદ્દેશ્ય સાથે 27 સપ્ટેમ્બર 1925 વિજયાદશમીના દિવસે RSSની સ્થાપના કરવામાં આવી હતી. જોકે આઝાદીનું એક વર્ષ પણ વિત્યું નહતું અને RSSને પ્રતિબંધનો સામનો કરવો પડ્યો હતો.